פארק אסטריקס הוא אחד מפארקי השעשועים הגדולים, המוצלחים והאהובים ביותר באירופה. הוא נוצר ונבנה סביב סדרת ספרי הקומיקס הצרפתיים "אסטריקס", מסדרות הקומיקס הנמכרות והמצליחות ביותר ביבשת, והוא פארק הקונספט השני בגודלו בצרפת. בנוסף למתקני השעשועים הרבים הקיימים בו, תמצאו גם את דמויותיהם של אסטריקרס וחבריו משוטטים ומצטלמים עם המבקרים ושלל מופעים הייחודים לפארק זה.
למרות שהפארק כולל מתקנים לכל הגיליים האטרקציות המוכרות והייחודיות שלו הן רכבות ההרים שמתאימים לילדים בגיליים של 10-16 כך שהפארק הוא אופציה טובה בעיקר למי שיש ילדים בגיל הזה. אם יש לכם רק ילדים קטנים יותר שווה לוותר על הפארק ולפנות לפארקים הנפלאים שיש בתוך פריז שכוללים אפשרויות מלהיבות לילדים בגיל זה (למשל פארק ונסן, גני לוקסמבורג וכדומה.
הזמן המומלץ לביקור בפארק הוא בעונות הסתיו והאביב, בחורף הוא סגור, בקיץ הוא חם ומפוצץ בתיירים (עם כי פעיל יותר שעות).
אפשר להגיע למקום בתחבורה ציבורית (רכב+אוטובוס ציבורי) האפשרות הזולה ביותר, ניתן להגיע אליו עם רכב פרטי שכור (יש חניה במקום - שיטה מומלצת למי שמשכיר רכב בכל מקרה כחלק מטיול שאינו בתוך פריז - ראה השכרת רכב בפריז והשכרת רכב בצרפת), ואפשר לקחת את השאטל של האתר שיוצא מהלובר ומגדל אייפל ומגיע ישר לפארק (הוא יוצא פעם ביום ב8:45, וחוזר לפריז ב18:45) - העלות של שאטל זה נכון ל2012 היא 20 אירו. ישנם גם שאטלים למקום שיוצאים משדה התעופה שארל דה גול. למקום יש מלון משלו (ברמה של שלושה כוכבים) בניגוד ליורודסני לא כל כך פופלארי להגיע אליו לביקור של יותר מיום הכולל לינה. קחו בחשבון שאין במקום הרבה מקומות מסתור מגשם - רצוי לבוא מצויידיים במטריות ושכמיות גשם למקרה שגשם יתפוס אותכם באמצע הבילוי.